Санду Майя Григорьевна

Санду Майя Григорьевна () — молдовалык саясий жана мамлекеттик ишмер. 2020-жылдын 24-декабрынан тартып Молдова Республикасынын президенти, Молдова Республикасы көз карандысыздыкка ээ болгондон берки тарыхыдагы алгачкы аял-президент. 1972-жылдын 24-майында СССРдин Молдова ССРнин, Фалешт районундагы Рисипены айылында туулган.  

2012-жылдын 24-июлунан 2015-жылдын 30-июлуна чейин Молдова Республикасынын билим берүү министри, 2014-жылдын 9-декабрынан 2015-жылдын 20-февралына чейин жана 2019-жылдын 9-мартынан 26-июлуна чейин Молдова Республикасынын парламенттинин депутаты, 2019-жылдын 8-июнунан 12-ноябрына чейин (2019-жылдын 12—14-ноябрында милдетин аткаруучу) Молдова Республикасынын премьер-министри болуп эмгектенген. 

 Өмүр баяны 
1972-жылдын 24-майында Молдавия ССРинин Фалешт районундагы Рисипены айылында ветеринар Григорий менен мугалим Эмилия Сандунун үй-бүлөсүндө төрөлгөнPreședinția Republicii Moldova. Biografia Președintelui Republicii Moldova, Maia SanduТАСС. Санду, Майя.

Рисипень айылдык мектепте окуган.

1994-жылы Молдова Экономикалык академиясынын менеджмент факультетин аяктаган.

1995–1998-жылдары Кишинёвдогу Мамлекеттик башкаруу академиясында билим алып, эл аралык мамилелер боюнча магистр даражасын алган.

1994-жылдын июлунан 1998-жылдын март айына чейин Экономика министрлигинде консультант, башкармалыктын жетекчисинин орун басары болуп иштеген.

1998-жылдын март айынан 2005-жылдын август айына чейин Кишинёвдогу Дүйнөлүк банктын кеңсесинде экономист болуп эмгектенген.

2005-жылдын августунан 2006-жылдын июлуна чейин Экономика жана соода министрлигинин макроэкономикалык саясат жана өнүгүү программалары боюнча Башкы башкармалыгынын директору болгон.

2006–2009-жылдары мамлекеттик башкаруу реформасы жана жакшы башкаруу тармагындагындагы долбоорлордо консультант болуп иштеген.

2010-жылы АКШдагы Гарвард университетинин Жон Ф. Кеннеди атындагы Мамлекеттик башкаруу мектебин аяктап, мамлекеттик саясат боюнча магистр даражасын алган.

2010-жылдын июнунан 2012-жылдын июлуна чейин Вашингтондо Дүйнөлүк банктын аткаруучу директорунун кеңешчиси болгон.

2012-жылдын июлунда Молдова Республикасынын Билим берүү министри болуп дайындалып, бул кызматты 2015-жылдын июлуна чейин аткарган.

2016-жылдын май айында «Аракет жана тилектештик» партиясын негиздеп, анын төрайымы болуп шайланган жана бул кызматты 2020-жылдын декабрына чейин аркалаган. Президенттик шайлоодо жеңгенден кийин кызматтан кеткен.

2019-жылдын февралынан июнга чейин Молдова Республикасынын Парламентинин депутаты болгон.

2019-жылдын июнунда Молдова Республикасынын Премьер-министри болуп дайындалып, бул кызматты 2019-жылдын ноябрына чейин ээлеген.

2020-жылдын 24-декабрында, 2020-жылдын 15-ноябрында өткөн президенттик шайлоонун экинчи айлампасында жеңгенден кийин, Мая Санду Молдова Республикасынын Президенти кызматына киришкенRegnum. Чего ждать от нового президента Молдавии.

2024-жылдын 24-декабрында, 2024-жылдын 3-ноябрында өткөн президенттик шайлоонун экинчи айлампасында жеңишке жетишип, экинчи мөөнөткө кайрадан Молдова Республикасынын Президенти кызматына расмий киришкен. Ал өлкөнүн тарыхында жарандардын түз добуш берүүсү менен кайра шайланган алгачкы мамлекет башчысы болуп саналат.

Румын, орус, англис жана испан тилдерин билетРБК. Новый президент Молдавии. 10 фактов о Майе Санду. Молдова Республикасы менен Румыниянын кош жарандыгына ээНовая газета. Балтия. Кто такая Майя Санду: первая женщина, избранная президентом в истории Республики Молдова. Үй-бүлөсү жана балдары жок. Кишинёв шаарында 74м² аянттагы эки бөлмөлүү батирде жашайт. Ошондой эле 2007-жылы чыккан Toyota RAV4 унаасына болгон, бирок аны 2023-жылы 8 миң еврого сатканNewsMaker. Сколько Санду заработала в прошлом году? Декларация президента.

 Булактар 

 Тышкы шилтемелер 

 Președinția Republicii Moldova